open-index/open-wikipedia-markdown huggingface dataset:
אנשי המחר

**אנשי המחר** (באנגלית: **The tomorrow people**) היא סדרת טלוויזיה אמריקאית מסוג אקשן, מדע בדיוני ופשע. במאי הסדרה הוא גרג ברלנטי. הסדרה מבית החברה The CW. הסדרה עלתה להקרנות בארצות הברית ב-9 באוקטובר 2013 ונמשכה עד תאריך 8 במאי 2014 בשל ביטול הסדרה לאחר עונה אחת.

## סקירת סדרה

## עלילה
סטיבן גיימסון (רובי אמל) גילה שהוא ירש מאמו ומאביו שנעלם את כוחותיו ויכולותיו השונות כמו טלקניזיס, קריאת מחשבות, השתגרות, עצירת זמן. סטיבן מצטרף לקבוצה שנקראת אנשי המחר, אנשים מהגזע שלו עם יכולות כמו שלו. סטיבן הוא אחיין של ג'דקיה המנהל חברה בחסות ממשלתית הנקראת אולטרה שמטרתם למחוק את הגזע השונה מבני האדם. סטיבן מתגייס לעבודה באולטרה על מנת לעבוד כסוכן כפול באולטרה ובאנשי המחר ובעצם פועל לטובת אנשי המחר ומגן על הגזע שלו ועל הגזע האנושי כולו.

העונה הראשונה עוסקת בתפיסה של מתפרצים חדשים שגלים את כוחותיהם ואולטרה מנסה להסיר מהם את
כוחותיהם או לגייס אותם לאולטרה, אנשי המחר לעומת זאת מנסים לעזור למתפרצים ולגייס אותם אליהם. העלילה מתחילה להסתבך כאשר נודע לסטיבן שהסיבה שאביו נעלם היא בגלל ג'דקיה שהורה לג'ון חברו הטוב של סטיבן לחסל אותו.

## שחקנים ראשיים
רובי אמל (סטיבן גיימסון) - סטיבן הוא הדמות הראשונה שהעלילה עוקבת אחריה. סטיבן הוא נער מתבגר שמגלה את הכוחות שירש מאבא שלו (רוג'ר) ולאחר זמן מה מסתבר שגם מאמא שלו. סטיבן הצטרף לאולטרה על מנת להציל את אנשי המחר ואת כל הגזע שלו כולו. אביו של סטיבן נעלם כאשר סטיבן היה ילד ולא ראה אותו מאז, ולכן לאורך כל הסדרה סטיבן מחפש אחר אביו וכל פעם מגלה רמזים ומתקדם יותר אל מציאת אביו. סטיבן מוצג כמושך, אמיץ ופזיז.

פייטון ליסט (קארה קובורן) - קארה גדלה כילדה חירשת וכאשר נער אחד ניסה לאנוס אותה היא בטעות הרגה אותו בהגנה עצמית בשימוש בלתי ידוע בכוחות שלה בפעם הראשונה. קארה היא אחת מאנשי המחר בעלת יכולות טלפתיה הטובות ביותר. קארה מרגישה כאשר נער\נערה מתפרץ ומגלה את הכוחות שכבויים בו ומשתפת את ג'ון המנהיג ואת חברי הקבוצה על מנת לתפוס את המתפרץ ולהביא אותו אל המחבוא הסודי לפני שאולטרה יקדימו אותם. קארה מוצגת כקשוחה, יפה, אמיצה וחכמה.

לוק מיטשל (ג'ון יאנג) - ג'ון הוא מנהיג את אנשי המחר והוא סוכן עבר של אולטרה. ג'ון ילד מאומץ שגדל אצל אבא שלו המאמץ שהתעלל בו קשות, כשג'ון היה קטן ג'דקיה גילה את הכוחות של ג'ון והביא אותו לגדול כסוכן אולטרה מוצלח. ג'ון הוכשר להיות סוכן מקצועי על ידי רוג'ר אביו של סטיבן ולאחר כמה שנים ג'דקיה הורה לג'ון להרוג את רוג'ר. ג'ון מוצג כחזק, חכם ואכפתי.

אהרון יו (ראסל קוון) - ראסל גדל כילד לאבא קשה שהכריח אותו לנגן בפסנתר עד גיל מסוים. כאשר ראסל גדל הוא השתמש בכוחותיו על מנת להרוויח כספים בהימורים אך נתפס וכאשר באו לביתו, ראסל התחבא ואבא שלו הגן עליו ובעצם הציל את חייו. ראסל ברח מביתו מתוך בושה והצטרף לאנשי המחר כהצעה של ג'ון, ראסל מוצג כמצחיק, חזק, פעלולן, אמיץ ונקמן.

מארק פלגרינו (ג'דקיה פרייס) - ג'דקייה דודו של סטיבן גדל בלי כוחות וקינא באחיו רוג'ר על יכולותיו. ג'דקייה אחראי לפיתוחה של אולטרה ואחראי על ההוראות בה. ג'ד לקח תחת חסותו את ג'ון וגידל אותו. לאחר כמה שנים ג'ד ערך ניסויים על ג'ון ונתן לג'ון את היכולת להרוג והורה לג'ון להרוג את רוג'ר אחיו.

## צוות שחקנים

## קישורים חיצוניים
* 

* אנשי המחר, באתר The CW

קטגוריה:סדרות מדע בדיוני אמריקאיות
קטגוריה:סדרות טלוויזיה אמריקאיות שבוטלו מבלי שהעלילה הסתיימה
קטגוריה:סדרות טלוויזיה אמריקאיות שעלו לשידור בשנת 2013
נובו ברדו

שמאל|ממוזער|250px|שרידי מצודת נובו ברדו
**נוֹבוֹ בְּרְדוֹ** (באלבנית: **Novobërdë**, בסרבית קירילית: **Ново Брдо**, בטורקית: **Nobırda**) היא עיר ורשות מקומית במזרח קוסובו בשטח מחוז פרישטינה, הממוקמת 20 קילומטרים דרום-מזרחית לבירת קוסובו פרישטינה. החזקה על העיר נתונה במחלוקת בין הרפובליקה של קוסובו, אשר הכריזה על עצמאותה ב-2008 וזכתה להכרה בינלאומית חלקית, לבין סרביה, שלא הכירה בעצמאות קוסובו.

## היסטוריה
במהלך המאה ה-14 בנה הדספוט הסרבי לאזאר מצודה על פסגת הר נובו וסביבה התפתח יישוב. בהמשך, התפתחה העיר והפכה לאחת הערים העשירות והמפותחות בבלקנים בזכות מכרות הכסף והזהב הסמוכים אליה, ובשיאה התגוררו בה 40,000 נפשות. ב-1455 כבשו העות'מאנים את העיר והם הרחיבו את המצודה וחיזקו את ביצוריה.
ב-1689, במהלך מלחמת האימפריה העות'מאנית-הליגה הקדושה (1683–1699) חרבה העיר, רבים מתושביה נטשו אותה לבלי שוב ומעמדה הלך ופחת. לאחר מלחמת העולם הראשונה נכללה העיר בשטחי ממלכת יוגוסלביה. באפריל 1941 כבשה גרמניה הנאצית את יוגוסלביה ולאחר המלחמה שבה נובו ברדו לחזקת היוגוסלבים. בין 1963 ל-1991 נכללה העיר בשטח הרשות המקומות פרישטינה ולאחר התפרקותה של יוגוסלביה נכללה בשטחי סרביה וזכתה למעמד עצמאי של רשות מקומית. בפברואר 2008 הכריזה קוסובו על עצמאותה ונובו ברדו נכללה בשטחה.

## הקהילה היהודית
תיעוד להתיישבות יהודים בנובו ברדו קיים סמוך לתקופה העות'מאנית. ב-1448 תועדו בנובו ברדו שש משפחות יהודיות. הקהילה היהודית הורכבה מסוחרים אשר עמדו בקשרי מסחר בכל רחבי הבלקן. במהלך המאה ה-17 תועדו בעיר התחתית 100 בתים של טורקים ויהודים. לאחר חורבן העיר במהלך מלחמת האימפריה העות'מאנית-הליגה הקדושה (1699-1683), נטשו היהודים את העיר, עברו למיטרוביצה ולפרישטינה וייסדו שם קהילות חדשות. בשטח הפתוח פזורות מספר מצבות מבית העלמין היהודי העתיק שהיה קיים במקום.

## קישורים חיצוניים

* 

## הערות שוליים

קטגוריה:קוסובו: ערים
נובו ברדו
נובו ברדו
רמי קאבלה

**רמי קאבלה** (בצרפתית: **Rémy Cabella**; נולד ב-8 במרץ 1990 באז'אקסיו, קורסיקה), הוא כדורגלן צרפתי המשחק בעמדת הקשר בנאנט מהליג 1 בהשאלה מאולימפיאוקוס.

## קריירה
קאבלה נולד באז'אקסיו שבאי קורסיקה לאם צרפתייה ואב איטלקי. את שנות הנוער הוא עשה בשתי הקבוצות של אז'אקסיו. בגיל 14 הוא עבר לשחק בקבוצות הנוער של מונפלייה במאי 2009 הוא הבקיע את השער השני של קבוצת הנוער של מונפלייה בגמר גביע גומבארדלה בניצחון קבוצתו 2–0. בקיץ 2009 הוא חתם על חוזה מקצועני ראשון במונפלייה אולם הוא נפצע באימוני טרום העונה למספר חודשים ורק באפריל 2010 הוא נמצא בסגל הקבוצה ויישב על הספסל מספר משחקים אולם לא נכנס לשחק בשום משחק.

ב-2010 הוא הושאל לארל-אביניון שעלתה לליגה 1. גם בתחילת עונה זו הוא נפצע והתחיל לשחק רק בדצמבר. בתום אותה עונה הוא חזר לשחק בקבוצתו מונפלייה וזוכה הייתה באליפות. הוא המשיך לשחק במונפלייה והציג יכולות גבוהות עד לעונת 2014.

ב-13 ביולי 2014 חתם קאבלה בניוקאסל יונייטד לשש שנים. הוא ערך את הופעתו הבכורה נגד מנצ'סטר סיטי בהפסד 0–2.

ב-19 באוגוסט 2015 הושאל לעונה אחת למרסיי. ב-23 באוגוסט ערך את הופעתו הבכורה במקסים בניצחון 6–0 על טרואה. בסיום העונה חתם באופן קבוע בקבוצה. ב-31 באוגוסט 2017 הושאל קאבלה לסנט אטיין. ב-16 באוגוסט 2018 חתם לארבע שנים באופן קבוע בסנט אטיין.

ב-25 ביולי 2019 חתם בקרסנודאר תמורת 12 מיליון אירו. ב-9 במרץ 2022 שוחרר מהקבוצה בעקבות מלחמת אוקראינה - רוסיה. ב-6 באפריל 2022 חזר לאחר שמונה שנים לקבוצת נעוריו מונפלייה וחתם עד לסוף העונה.

ב-10 ביולי 2022 חתם לעונה אחת בליל.

ב-20 במאי 2025 לאחר ששיחק שלוש עונות בליל חתם באולימפיאקוס מליגת העל היוונית.

ב-1 בינואר 2026 שב קאבלה לליגה הצרפתית כשהושאל לנאנט עד לתום העונה. 3 ימים לאחר מכן ערך קאבלה את הופעת הבכורה שלו בנאנט ואף כבש שער בכורה בניצחון 2–0 על קבוצתו לשעבר מרסיי.

### קריירת נבחרות
ב-2011 שיחק לראשונה בנבחרת צרפת בכדורגל עד גיל 21, בה שיחק גם במוקדמות אליפות אירופה בכדורגל עד גיל 21 2013 אך לא העפיל עם נבחרתו לאליפות אירופה בכדורגל עד גיל 21. ב-2014 זומן לראשונה לנבחרת הבוגרת של צרפת והיה אחד משחקני הספסל במונדיאל 2014.

כיליד קורסיקה קאבלה משחק בנבחרת קורסיקה בכדורגל, אך שלקורסיקה אין התאחדות לכדורגל היא לא משתתפת בטורנירים רשמיים. קאבלה שיחק בשורות נבחרת קורסיקה נגד נבחרת הרפובליקה של קונגו ביוני 2009, משחק שהסתיים בתוצאה 1-1.

## תארים
;מונפלייה
* אליפות צרפת: 

## קישורים חיצוניים

## הערות שוליים

קטגוריה:קשרי כדורגל צרפתים
קטגוריה:כדורגלני מונפלייה
קטגוריה:כדורגלני ארל אביניון
קטגוריה:כדורגלני ניוקאסל יונייטד
קטגוריה:כדורגלני אולימפיק מרסיי
קטגוריה:כדורגלני סנט אטיין
קטגוריה:כדורגלני קרסנודאר
קטגוריה:כדורגלני ליל
קטגוריה:כדורגלני אולימפיאקוס
קטגוריה:כדורגלני נאנט
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני מונדיאל 2014
קטגוריה:צרפתים שנולדו ב-1990
היחידה לקידום נוער

250px|ממוזער|היחידה לקידום נוער עכו - מצודה
**היחידה לקידום נוער** היא גוף חינוכי- טיפולי הפועל ברשויות מקומיות בפיקוח משרד החינוך, מנהל חברה ונוער, תחום קידום נוער. המנדט הראשוני המצוי בידי היחידה הוא טיפול וחינוך בני נוער בגילאי 14–18 המאופיינים במצבי ניתוק ממערכות חינוך פורמליות ומערכות נורמטיביות אחרות. כמו כן מטפלת היחידה בבני נוער במצבי סיכון לניתוק ממערכות חינוך פורמליות, בעלי קשיי הסתגלות ותפקוד ברמות שונות.

היחידה ממוקמת בכל רשות מקומית תחת אגף רווחה או מינהל חינוך; ופועלת מתוקף "חוק הנוער (טיפול והשגחה), תש"ך-1960" למניעת מצב שוטטות נוער בסיכון ברחובות בתקצוב מניעת פשיעה על ידי משרד החינוך ומשרד הפנים.

היחידה פועלת לשילוב מחדש של נוער מנותק במסלולים נורמטיביים של בני גילם: השכלה, תרבות ופנאי, קהילה, הכשרה מקצועית ותעסוקה והכנה לקראת שירות צבאי, מתוך אמונה כי בכל נער טמון פוטנציאל אישי ותפקיד היחידה הוא לאפשר ולסייע מימוש ומיצוי הכוחות והחזקות הטמונים בכל אדם באשר הוא.

השירות מתבסס על מספר  עקרונות פדגוגים-טיפוליים אשר מהווים את תשתית הפעולה: "הנער כשלם"- תפיסת הנער/ה כאדם שלם בעל צרכים שונים והתכוונות היחידה למענה והתייחסות למכלול צורכי הנער/ה; "יישוג" (Reaching Out)- קשר עם בני נוער בסביבתם הטבעית וללא תנאים מקדימים; "תחנת מעבר"- שאיפת היחידה  היא להוות תחנת מעבר זמנית עבור הנערים לקראת שילוב מחדש במסגרות נורמטיביות; "חליפה אישית"- התאמת תוכנית אישית בהתאם למצבם, רצונם, יכולתם וצרכיהם של כל נער/ה.

סל השירותים של היחידה מגוון וכולל תוכניות פרטניות וקבוצתיות בתחומים שונים: תוכנית היל"ה- השלמת השכלה החל מ-8 שנות לימוד ועד תעודת בגרות מלאה; שירות טיפול, תמיכה וייעוץ אישי; חינוך חברתי- ערכי, לדוגמה: סמינרים להכרת הארץ, הכנה לצה"ל; תוכניות מניעה, הפחתה וטיפול בהתנהגויות סיכוניות. לדוגמה: שימוש בחומרים אסורים, התנהגות מינית, נהיגה בסיכון ועוד'.

סל השירותים והתוכניות השונות מנוהלות על ידי מנהל היחידה לקידום נוער הכפוף לרוב למערך החינוך ברשות ותפקידו  להוביל צוות רב תחומי הכולל: מנהל השכלה- היל"ה, עובדי קידום נוער,  עובדי נוער עולה בסיכון, מורי היל"ה, מדריכים חברתיים, רכזי תוכניות, מורות חיילות, מד"נים ומתנדבים. 

עקרונות הפעולה מחייבים את צוות היחידה בשיתופי פעולה עם גורמים שונים הקשורים לצורכי הנער וייצוג היחידה: בתי ספר ומוסדות חינוך, שירות פסיכולוגי, מחלקת רווחה, עמותת מהמגזר השלישי, מתנ"סים, צה"ל.

משרד החינוך משתתף במימון והפעלת שירותים חינוכיים-טיפוליים הניתנים במסגרת היחידה ובתקצוב כוח האדם, על פי נהלים וקריטריונים מחייבים כלפי הרשות המקומית שבמסגרתה פועלת כל יחידה.

## קישורים חיצוניים

* 
* האגף לקידום נוער

קטגוריה:חינוך בלתי פורמלי
אבי יעקבי

**אבי (ג'ק) יעקבי** הוא קצין בדרגת תת-אלוף במילואים בצה"ל, טייס קרב בחיל האוויר הישראלי, כיהן כמפקד בסיס נבטים, מפקד בסיס רמת דוד וראש מטה אמצעים מיוחדים במטכ"ל.

## ביוגרפיה
יעקבי גדל בקיבוץ גונן, בנם של בנימין וריקי, הוא הבכור מבין 10 אחים, שלושה מהם שירתו אף הם כטייסים בחיל האוויר, בהם אל"ם עידו יעקבי שהיה מפקד בית הספר לטיסה. גיסו הוא אלוף נמרוד שפר, עמיתו לקורס הטיס. הוא גדל בבית דתי ובגיל 16 החליט להסיר את הכיפה.

התגייס לחיל האוויר ב-1979, סיים קורס טיס מספר 96 ב-1981 והוכשר כטייס קרב. הוא שירת בטייסת מטוסי סקייהוק ובמלחמת לבנון שירת כטייסת מטוסי כפיר. לאחר המלחמה עשה עשה הסבה למטוסי F-16 "נץ" בטייסת הסילון הראשונה. ב-1986 היה חבר משלחת חיל האוויר לארצות הברית לקליטת ראשוני מטוסי ה-F-16 "ברק" וערך את טיסת הבכורה עליהם בישראל. הוא שימש סגן מפקד טייסת הסילון הראשונה. ב-1989 יצא ללימודי ארכיטקטורה בטכניון אותם סיים כמצטיין נשיא, ובהמשך שירותו בחיל האוויר פיקד על טייסת 253 (טייסת "נץ"). בשנים 1997–1999 פיקד על טייסת 109 (טייסת "ברק"). לאחר מכן שירת כראש ענף תכנון במטה חיל האוויר. ב-2001 מונה למפקד בסיס נבטים וב-2003 למפקד בסיס רמת דוד. בתפקידיו הבאים שירת כסגנו הצבאי של האחראי על אגף אמצעים מיוחדים במשרד הביטחון וראש מטה האמצעים המיוחדים במטכ"ל. השתחרר משירות הקבע ב-2010. הוא המשיך לשרת כטייס קרב במילואים עד 2015 ולאחר מכן המשיך לשרת כמדריך טיסה בבית הספר לטיסה. בפרישתו היה שיאן הטיסות בחיל האוויר, עם יותר מ-4,000 שעות טיסה.

לאחר שחרורו כיהן כיו"ר תוכנית "שותפות 2000", ארגון שהוקם על ידי קהילת דטרויט לתמיכה בפרויקטים בגליל. כן עבד בחברת בטר פלייס, כראש מטה וסגן נשיא לענייני תפעול. הוא בעל תואר שני בדיפלומטיה וביטחון מאוניברסיטת תל אביב.

ב-2018 הצטרף לחברה גט פבריק הישראלית, כסמנכ"ל תפעול. ביולי 2022, מונה יעקבי למנכ"ל החברה במקומו של אלרם גורן.

## לקריאה נוספת
*אריאלה רינגל-הופמן, **משפחה מעופפת**, ידיעות אחרונות, המוסף לשבת, 24 ביוני 2005
*דן פישל, **שבט אחים** ביטאון חיל האוויר, מס' 113(214), פברואר 1997

## קישורים חיצוניים
*
*

## הערות שוליים

קטגוריה:גונן: אישים
קטגוריה:יוצאים בשאלה
קטגוריה:תתי-אלופים בחיל האוויר
קטגוריה:בוגרי הטכניון - מכון טכנולוגי לישראל: אדריכלות
קטגוריה:טייסי חיל האוויר הישראלי
קטגוריה:מפקדי בסיס נבטים
קטגוריה:מפקדי בסיס רמת דוד
קטגוריה:ישראלים שנולדו במאה ה-20
באקטריה

ממוזער|באקטריה העתיקה (בירוק) על רקע גבולות מודרניים
ממוזער|מפת באקטריה
**בַּאקְטְרִיָה** היא אזור עתיק במרכז אסיה השוכן בימינו בשטחה של מזרח אפגניסטן, פקיסטן ומעט באוזבקיסטן, בטג'יקיסטן ובסין המודרניות. צורתה הגאוגרפית של באקטריה יחד עם שכנתה הדרומית ארכוסיה היא כשל פרסה. גבולותיה הדרומיים, המזרחיים וצפוניים עוברים בהרים גבוהים כמו הינדו-כוש הרי פמיר ואילו גבולה הצפון-מערבי עובר לאורך נהר אמו דריה שאורכו כ-2,400 ק"מ. העיר החשובה באזור הייתה באקטרה (כיום באלך באפגניסטן) שנתנה לכל האזור את שמו.

באקטריה היא אזור עתיק, בעל היסטוריה עשירה והייתה ביתן של תרבויות עתיקות רבות. מיקומה הגאוגרפיה האסטרגי על אם הדרך בין הערבה האירואסייתית להודו הקנה לה מעמד כלכלי חשוב. בעת העתיקה הייתה מרכז לסחר בזהב שנכרה בסיביר והופץ דרכה למערב. השפעתה הכלכלית החשובה הייתה בין המאה ה-6 לפנה"ס למאה ה-6 לספירה.

במאה ה-6 לפנה"ס נכבשה על ידי האימפריה הפרסית והייתה לסטראפיה (מחוז) חשובה בה. האימפריה הפרסית התרסקה כתוצאה מפלישתו של אלכסנדר הגדול והתנתקה ממנה הלכה למעשה. בסוס, האחשדרפן (מושל המחוז) של באקטריה המשיך את ההתנגדות לכובש המוקדוני, אך הובס (ב-329 לפנה"ס).

בתקופה ההלניסטית הייתה חלק מהאימפריה הסלאוקית ובהמשך הוקמה בה הממלכה היוונית של באקטריה. השלטון ההלניסטי לא האריך ימים ונפל תחת גלי כיבוש של נוודים ממוצא איראני. במהלך תקופה זו נעלם השם "באקטריה" מהשימוש והאזור איבד את ייחודו. האזור נכבש על ידי מוסלמים במאה ה-7.

## ראו גם
* מים שקטים חודרים עמוק – אמרה זאת יוחסה לתושבי באקטריה על ידי קווינטוס קורטיוס רופוס.

## קישורים חיצוניים

* Bactria, the history of a forgotten Empire
* Bactria from the earliest times to the extinction of Bactrio-Greek rule in the Punjab
* The Euthydemid Coinage of Bactria: Further Hoard Evidence from Aï Khanoum 
* באקטריה, באתר ליוויוס 
* באקטריה, באנציקלופדיה איראניקה 
* 
* הצבא הבאקטרי, 
* [באקטריה](https://web.archive.org/web/20140724045756/http://www.nationalmuseum.af/current-exhibition/3564-Bactria-(thousand-Cities)), באתר המוזיאון הלאומי של אפגניסטן 
* 

## הערות שוליים

קטגוריה:אפגניסטן: היסטוריה
קטגוריה:פקיסטן: היסטוריה
קטגוריה:הודו: היסטוריה
קטגוריה:מדינות לשעבר באסיה
קטגוריה:איראן: אזורים היסטוריים
קטגוריה:העולם ההלניסטי
תחום כוכבי

ממוזער
באנליזה וקטורית, **תחום כוכבי** הוא תחום השומר על ישרים סביב נקודת אמצע מסוימת. תחום כזה קרוי תחום כוכבי, מפני שניתן לדמיין אותו במישור הממשי כמעין כוכב.

השימוש הנפוץ בתחום מסוג זה הוא בלמת פואנקרה, הקובעת כי כל תבנית דיפרנציאבילית סגורה היא גם מדויקת בתחום פתוח וכוכבי.

## הגדרה פורמלית

נאמר כי \Omega \subset { \mathbb {R} }^{ n } הוא **תחום כוכבי**, אם קיימת z \in \Omega כך שלכל x\in \Omega  הקטע שבין z ל-x כולו מוכל בתחום. כלומר, \{ z+t(x-z):t\in [0,1]\} \subseteq \Omega . הנקודה z מכונה ה**כוכב** של \Omega.

## דוגמאות
* בישר הממשי, כל קטע הוא תחום כוכבי.

* כל תחום קמור הוא כוכבי.

* כל תחום כוכבי הוא כוויץ, ולכן בפרט פשוט קשר וקשיר מסילתית.

* משפט אלכסנדר נותן תנאי הכרחי ומספיק להיותם של תחומים מסוימים כוכביים.
* אוסף הכוכבים של תחום כוכבי הוא קבוצה קמורה.

## ראו גם
* תבנית דיפרנציאלית
* קבוצה קמורה

## קישורים חיצוניים

* 

תחום כוכבי
תחמוצת טנטלום

**תחמוצת [[טנטלום]]** היא תרכובת כימית אי-אורגנית בעלת הנוסחה הכימית Ta2O5. התחמוצת היא מוצק לבן שאינו מסיס כלל. ניתן לפרק את התחמוצת באמצעות בסיסים חזקים ובאמצעות חומצה הידרופלואורית. תחמוצת טנטלום היא תחמוצת אינרטית בעלת מקדם שבירה גבוה ומקדם בליעה אופטי נמוך, שהופכים אותה לשימושית עבור ציפויים שונים.

## צורה בטבע
בטבע התחמוצת מופיעה במינרלים טנטלייט וקולומבייט (קולומביום הוא שם שיצא משימוש ליסוד ניוביום). תערובת של שני מינרלים אלה מכונה קולטן.

## שימושים
שמאל|ממוזער|250px|קבלים המבוססים על תחמוצת טנטלום
בזכות המקדם הדיאלקטרי הגבוה (כ-25) ופער האנרגיה הגדול יחסית (3.8-5.3 אלקטרון וולט) תחמוצת הטנטלום שימושית כחומר הדיאלקטרי בקבלים. קבלים אלה, המכונים לעיתים "קבלי טנטלום", משמשים באלקטרוניקה בתעשיית הרכב, בטלפונים סלולריים ועוד.

אותן תכונות הופכות את תחמוצת הטנטלום לאטרקטיבית גם בקבלים במיקרואלקטרוניקה. בשנות התשעים תחמוצת הטנטלום נחקרה באינטנסיביות בתור תחליף אפשרי לתחמוצת סיליקון המשמשת כתחמוצת השער בהתקני MOSFET.,
למרות שהמקדם הדיאלקטרי ופער האנרגיה מתאימים ליישומים כאלה, מבנה הפסים של התחמוצת פוסל אותה. בפרט, פס ההולכה של התחמוצת קרוב מידי לפס ההולכה של סיליקון (פחות מחצי אלקטרון וולט) מה שמונע מהתחמוצת לחסום מעבר של אלקטרונים מהסיליקון לתוכה.
למרות שאינה מתאימה להתקני MOSFET על סיליקון, תכונותיה מאפשרות שימושים בקבלי "מתכת-מבודד-מתכת" (MIM), ומחקרים הצביעו גם על אפליקציות בתוך השכבה לכליאת המטען בזיכרונות פלאש., לאחרונה, תחמוצת טנטלום מושכת עניין באקדמיהובתעשייה עבור התקני זיכרון מסוג resistive switching.

## קישורים חיצוניים

## הערות שוליים

קטגוריה:תרכובות אי-אורגניות
קטגוריה:תחמוצות
צ'יננדגה

**צ'יננדגה** (בספרדית: **Chinandega**) היא בירת מחוז צ'יננדגה בניקרגואה. העיר נמצאת במרחק של 134 קילומטרים צפון-מערבית למנגואה, בירת ניקרגואה.

## היסטוריה
עוד לפני בואם של הספרדים לאזור ניקרגואה במאה ה-16, צ'יננדגה הייתה כפר ילידי.

ההתיישבות הספרדית בכפר התחילה ב-1796. ב-15 במרץ 1835 צ'יננדגה קיבלה מעמד של עיירה, וב-2 בספטמבר 1839 היא קיבלה מעמד של עיר. ב-1858 ניקרגואה חולקה למחוזות וצ'יננדגה הפכה להיות בירת מחוז צ'יננדגה.

העיר נפגעה משיטפון קשה שנגרם על ידי הוריקן מיטש ב-1998.

## כלכלה
העיר היא מרכז כלכלי ומסחרי חשוב באזור. הדבר נובע בין היתר מקרבתה ללאון, העיר השנייה בגודלה בניקרגואה, ולקורינטו, עיר נמל חשובה.

הכלכלה המקומית מתבססת על חקלאות, הכוללת גידול קנה סוכר, גידול מקנה ותעשייה.

## תחבורה
את העיר משרת נמל התעופה צ'יננדגה.

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניקרגואה: ערים
קטגוריה:יישובים שהוקמו ב-1756
דובוי

שמאל|ממוזער|250px|בית הכנסת בדובוי
** דוֹבּוֹי** (בבוסנית: **Doboj**, בסרבית קירילית: **Добој**) היא עיר ורשות מקומית בצפון רפובליקה סרפסקה אשר בבוסניה והרצגובינה, השוכנת לגדות הנהר בּוֹסְנָה וסמוכה לעיר דרוונטה.

## היסטוריה
תיעוד ראשון בכתב להימצאותו של יישוב במקום קיים מ-1415, אם כי ידוע שמצודת דובוי השוכנת בסמוך לעיר הוקמה במהלך המאה ה-14 בתקופת שלטונה של ממלכת בוסניה. ב-1468 נכבשה דובוי על ידי האימפריה העות'מאנית והעות'מאנים שלטו באזור עד 1878, עת סופחה בוסניה לאימפריה האוסטרו-הונגרית. לאחר מלחמת העולם הראשונה נכללה דובוי בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. האזור הועבר לחזקת שלטון הבובות של מדינת קרואטיה העצמאית שנשלטה על ידי האוסטאשה. לאחר המלחמה נכללה דובוי בשטחי יוגוסלביה וב-1992, לאחר התפרקות יוגוסלביה נכללה בשטחי בוסניה והרצגובינה.

## הקהילה היהודית
קהילה יהודית ספרדית קמה במקום בראשית המאה ה-19, ונוסדה רשמית ב-1871. ב-1874 הוקם בית הכנסת ולצידו תלמוד תורה. ב-1910 מנתה הקהילה 101 נפשות וב-1931 נמנו בדובוי 108 יהודים. בפרוץ מלחמת העולם השנייה התגוררו בדובוי 60 יהודים ולאחר כיבוש יוגוסלביה על ידי גרמניה הנאצית הם גורשו למחנה ההשמדה יאסנובאץ. לאחר המלחמה חזרו מקצת מיהודי דובוי להתגורר בעיר.

יהודי דובוי הרימו תרומה משמעותית לפיתוח הכלכלה והתרבות בדובוי. הרופא הראשון בעיר היה דר. שמעון לוי ועורך הדין הראשון היה אמיל רובינשטיין בני הקהילה. ב-1927 הקים ראש הקהל דר. ריכרד סקוטצקי את "החברה לשירה ותרבות" של היישוב, ורעייתו הייתה האחות הראשונה ביישוב. הווטרינר הראשון בדובוי היה בן הקהילה דר. לאופולד קאלץ, וכן חנות הכל בו, בית הדפוס וסניף הבנק הראשונים בדובוי נפתחו על ידי בני הקהילה.

בכפר פְּרְנְיָאבוֹר וֶלִיקִי השוכן בשטח הרשות המקומית דובוי התגלה מונומנט יהודי שתוארך למאה ה-15 והיה כתוב בכתב גלגוליטי.

## קישורים חיצוניים
* 

## הערות שוליים

קטגוריה:בוסניה והרצגובינה: ערים
דובוי
דובוי
קטגוריה:יישובים שהוקמו במאה ה-15
חוזה לטובת אדם שלישי

**חוזה לטובת אדם שלישי** הוא סוג מיוחד של חוזה הנדון בפרק ד' לחוק החוזים הישראלי::

## הגדרות
**חייב**- זהו האדם אשר לפי החוזה עליו להעביר תמורה כלשהי לצד שלישי.

**נושה**- זהו האדם אשר כרת עם החייב חוזה לפי על החייב להעביר תמורה לצד שלישי.

**מוטב**- זהו הצד השלישי, שאיננו צד לחוזה, אך מקבל תמורה כלשהי לפי החוזה שבין החייב לנושה.

## הוכחת חוזה לטובת אדם שלישי
* **חוזה**- ראשית יש להוכיח קיומו של חוזה תקף לפי המבחנים השונים הקבועים בפרק א' לחוק החוזים.
* **כוונת הקניה**- על החוזה להיות כזה שמשתמעת ממנו כוונה להקנות זכות למוטב. ולא זו בלבד, אלא גם בחוזה צריכה להיות כוונה להקנות למוטב זכות תביעה עצמאית של הטובה המגיעה לו ישירות מן החייב.

* **כוונה משתמעת**- על כוונת ההקניה הנ"ל להשתמע מהחוזה שבין הצדדים. אם היא כתובה באופן מפורש בחוזה - מה טוב. ואם לא - בית המשפט ישתמש בכלים הפרשניים העומדים בפניו כדי להחליט האם הצדדים התכוונו להקנות טובה כלשהי למוטב, שאיננו צד לחוזה, ושהם רצו להקנות לו גם זכות תביעה עצמאית לטובה זו.

## דחיית הזכות
היה והמוטב איננו מעוניין בקבלת הזכות מחוזה זה ורוצה לדחותה, הוא יכול לעשות זאת בהודעה שייתן לחייב או לנושה תוך זמן סביר מאז שאחד מהם הודיע לו על הזכות. 

החוק מניח שהמוטב מעוניין בקבלת הטבה זו כל עוד הוא לא דחה אותה. החוק מבצע הנחות כאלה בסוגים שונים של עסקאות חסד, כגון: חוק המתנה, הצעה שאין בה אלא כדי לזכות וכדומה.

## ביטול הזכות
כל עוד החייב ו/או הנושה לא הודיעו למוטב על זכותו, הם רשאים לבטלה. אם הם הודיעו לו על הזכות - הם אינם יכולים לבטל את זכותו להטבה זו.

אולם, החוק מסייג כלל זה בהתאימו את הנורמות לחוקים אחרים, לפי סוג החוזה.

במקרה ומדובר בחוזה של ביטוח חיים, המהווה בעצם חוזה לטובת אדם שלישי, כתוב בחוק שהנושה יכול לבטל את זכותו של המוטב לקבל את הכסף, או להחליפו במוטב אחר. הנושה יעשה זאת בהודעה לחייב או בצוואה שתגיע לידיעתו של החייב. זוהי למעשה התאמה של חוזה ביטוח החיים לדיני הצוואות, המאפשרים ביטול או שינוי של כל צוואה ישנה למול צוואה מאוחרת לה.

במקרה ומדובר בחוזה לטובת אדם שלישי אשר הנושה נותן דרכו מתנה למוטב, כיום אין החוק מתייחס לכך, אך בהצעת חוק דיני ממונות החוק מתאים חוזה שכזה לדיני המתנה ומאפשר את ביטול זכותו של המוטב אף לאחר שנודע לו על כך, וזאת בהתאם לאפשרויות הקיימות לבטל חוזה מתנה (אם המוטב עוד לא שינה את מצבו בהסתמך על המתנה, אם המוטב החל לנהוג בנושה או בבן משפחתו של הנושה בצורה מחפירה או אם מצבו הכלכלי של הנושה הורע).

## מישורי יחסים
* **חייב-נושה** - סעיף 38 קובע כי לנושה ישנה זכות לדרוש מהחייב את קיום החיוב כלפי המוטב. זאת למרות העובדה שהוקנתה למוטב זכות עצמאית לדרוש אף הוא מן החייב את הזכות המגיעה לו על פי החוזה.
* **נושה-מוטב** - אם הנושה פורע את חובו כלפי המוטב על ידי הזכות שהוא מקנה לו בחוזה לטובת אדם שלישי, אזי החוק קובע שחובו של הנושה קיים ולא נפרע כל עוד ההטבה לא מומשה כלפי המוטב.
* **חייב-מוטב** - המוטב רשאי לתבוע את קיום החוזה מהחייב. במידה והחייב הפר את החוזה, זכאי המוטב לתרופות, שכן הוא עונה על הגדרת "נפגע" לפי חוק החוזים (תרופות בשל הפרת חוזה), תשל"א-1970 - "מי שזכאי לקיום החוזה שהופר". החייב יכול לטעון כלפי המוטב כל טענה שיש לו כלפי הנושה, אבל אך ורק בקשר לחיוב ולא חובה אישית שאיננה קשורה לחיוב הנוכחי. לדוגמה: אין החייב רשאי לבצע קיזוז מהתמורה המגיעה למוטב בגלל חוב חיצוני שיש לנושה כלפיו, משום שאין זו טענה "בקשר לחיוב" שבחוזה.

## ראו גם
* חוזה
* חוזה אחיד

## הערות שוליים

קטגוריה:דיני חוזים
קטגוריה:מונחים משפטיים
סנטה אנה (אל סלוודור)

**סנטה אנה** (בספרדית: **Santa Ana**) היא בירת מחוז סנטה אנה והעיר השנייה בגודלה באל סלוודור. העיר נמצאת במרחק של 64 קילומטרים מסן סלוודור, בירת אל סלוודור.

## היסטוריה
העיר הייתה קיימת כהתיישבות ילידית עוד לפני בואם של הספרדים במאה ה-16. ידוע שהיא הוקמה על ידי בני המאיה, אך לא ידוע מתי הוקמה בדיוק ומה היה שמה המקורי. כעבור כמה מאות שנים בני הפיפיל היגרו לאור, השתלטו על ההתיישבות וקראו לה "סיווטווקאן". באזור שנת 1200 העיר נהפכה לבירת מחוז במדינת בני הפיפיל.

הספרדים כבשו את העיר ב-1528. ב-1569 הם העניקו לה את השם סנטה אנה, שמשמעותו היא "אנה הקדושה".

ב-1812 סנטה אנה קיבלה מעמד של עיירה. ב-1824, מספר שנים לאחר קבלת העצמאות מספרד, סנטה אנה קיבלה מעמד של עיר.

העיר נפגעה במהלך מלחמת האזרחים באל סלוודור, בין השנים 1979 ו-1992, מה שגרם להגירה של תושבים רבים מהעיר.

## כלכלה
הכלכלה המקומית מסתמכת על תעשייה, בעיקר על טקסטיל ומוצרי מזון, גידול מקנה, חקלאות, הכוללת גידול אורז, תירס, קפה, קנה סוכר והדרים, כרייה ותיירות.

## חינוך
בעיר נמצאות מספר אוניברסיטאות, בהן האוניברסיטה הקתולית של המערב והאוניברסיטה האוטונומית של סנטה אנה.

## תחבורה
העיר נמצאת במסלולו של הכביש הפאן-אמריקאי, שמקשר בין הקצוות הצפוניים והדרומיים של יבשת אמריקה.

## ערים תאומות
לסנטה אנה תשע ערים תאומות:
* 
* 
* 
* 
* 
* 
* 
* 
* 

## קישורים חיצוניים

* 
* 

קטגוריה:אל סלוודור: ערים
קטגוריה:יישובים שהוקמו במאה ה-16
דן (רובה צלפים)

**תעשיות נשק לישראל "דן"** (באנגלית: "**IWI Dan**", או בשמו המלא **IWI DAN .338 Bolt Action Sniper Rifle**), הוא רובה צלפים בריחי בקליבר 0.338 לפואה מגנום (8.58 מ"מ) תוצרת תעשיות נשק לישראל (IWI) שפותח ב-2014. הרובה מדויק לטווחים של עד 1,200 מטר. הוא פותח על מנת להתחרות ברובי צלפים בקליבר 0.338 אינץ' אחרים דוגמת ה"ברק" שמשרת בצה"ל, מקמילן TAC-338 (שנמצא בשימוש יחידות מובחרות בצה"ל ובשימוש אריות הים), ה-AWM הבריטי ו-PGM 338.

## הנדסה ומבנה

הרובה הוא רובה צלפים בריחי בקליבר 0.338 לפואה מגנום וייעודו הוא צליפה לטווחים ארוכים של למעלה מ-800 מטר. בתכנון גוף הרובה והמתפסים הושם דגש על ארגונומיה ונוחות ליורה. חלקים ברובה, כגון הקת, מאפשרים התאמה אישית של הרובה ליורה. על הרובה מותקנות מסילות פיקטיני המאפשרות לחבר לרובה בקלות ובמהירות כוונות טלסקופיות שונות ועזרי לחימה טקטיים. על הרובה ניתן להתקין גם משתיקי קול. השלדה של הרובה קלה יחסית, דבר שמקל על השימוש בו.

הרובה משתמש בתחמושת 0.338 לפואה מגנום, תחמושת צליפה חזקה שיעילה לטווחים של . תחמושת זו נועדה נגד מטרות דמות ומלבד הדיוק שלה היא בעלת כוח אש חזק: היא יכולה לחדור שריון גוף (שכפ"צים) ופגיעתה קטלנית ביותר. היא יעילה גם נגד כלי רכב לא משוריינים.

ה"דן" נחשב לרובה מדויק ביותר, אך נתון רשמי על דיוקו בדקות קשת (MOA) טרם פורסם. חברת IWI מתחייבת לדיוק של מתחת לדקת קשת אחת ("sub-MOA") ויש הערכות שדיוקו מגיע אף ל-0.3 דקת קשת.

## היסטוריה מבצעית

הרובה נבחן על ידי ה-SAS, יחידות הקומנדו הבכירה של בריטניה, וזכה לחוות דעת חיוביות. בפברואר 2016 דיווח עיתון הדיילי אקספרס הבריטי שצלף של ה-SAS חיסל בסוריה מפקד בדאעש מטווח של כ-1,200 מטר (3/4 מייל יבשתי) באמצעות ירי ברובה ה-DAN. קליע ה-0.338 אינץ' שבו השתמש היה כה חזק, עד כדי שהוא ערף לגמרי את ראשו של המחבל, בעת שזה לימד כ-20 מגויסים חדשים של דאעש לערוף ראשים.

הרובה משווק גם בארצות הברית ומוצע למכירה במחיר של $8999 לרובה כולל ערכה.

## משתמשים
* : יחידת הקומנדו SAS.

## קישורים חיצוניים

* 
** דן 338 (בעברית)
** מפרט טכני
** עלון מידע
* מידע על הרובה באתר Modern Firearms (לשעבר world.guns.ru)
* ידיעה על רובה ה-DAN באתר Defense Update
*  הודעת השקה של הרובה DAN באתר Israel Homeland Security, 11 ביוני 2014
* 
* Meet IWI's New Bolt Action Sniper Rifle באתר IsraelDefense (באנגלית)
* IWI Unveils DAN .338 Bolt Action Sniper Rifle באתר Tactical Life
* דיון בפורום צבא וביטחון בפרש על הרובה
*  IWI DAN at Shot Show 2017 Range Day ביוטיוב
*  Best Guns at 2017 Shot Show : IWI Dan 338 Lapua ביוטיוב

## הערות שוליים

קטגוריה:רובי צלפים ישראליים
קטגוריה:רובים בקליבר 0.338 אינץ'
קטגוריה:תעשיות נשק לישראל
מורגן שניידרלין

**מורגן שניידרלין** (בצרפתית: **Morgan Schneiderlin**; נולד ב-8 בנובמבר 1989 בזלווילר, אלזס) הוא כדורגלן עבר צרפתי ששיחק בעמדת הקשר אחורי.

## קריירה
שניידרלין החל את קריירת המשחק שלו בקבוצות הנוער של שטרסבורג ובגיל 16 הוא חתם על חוזה לקבוצה הבוגרת. בעונת 2006 הוא שותף פעמיים וקבוצתו עלתה לליגה הראשונה. בעונה שלאחר מכן הוא שותף בשלושה משחקים בלבד. בעקבות ירידת שטרסבורג לליגה השנייה הם נדרשו לאזן את התקציב ולכן מכרו את שניידרלין בן ה-18 לסאות'המפטון. בניגוד לשנתיים בשטרסבורג, בסאות'המפטון הוא מרכיב חשוב בקבוצה ששיחקה בליגה השנייה באנגליה. בתום אותה עונה הקבוצה ירדה לליגה השלישית. לאחר שתי עונות בליגה השלישית הם עלו לליגה השנייה ושנה לאחר מכן עלו לפרמייר ליג. בעונת 2012/13 הוא נבחר לשחקן המצטיין של סאות'המפטון, למתקל המצטיין של הפרמייר ליג ולפי מספר כלי תקשורת בריטים גם למתקל המצטיין באירופה.

בעונת 2013/14 בעקבות מנויו של מאוריסיו פוצ'טינו כמאמן הקבוצה, הוא הפך לשחקן חשוב שסביבו פוצ'טינו בנה את הקבוצה. ב-13 ביולי 2015, חתם שניידרלין לארבע עונות עם אופציה לעונה נוספת במנצ'סטר יונייטד ששילמה עבורו 25 מיליון ליש"ט. ב-8 באוגוסט 2015, ערך שניידרלין את הופעת הבכורה שלו במדי מנצ'סטר יונייטד כשפתח בהרכב בניצחון 0–1 על טוטנהאם הוטספר במסגרת המחזור הראשון של הפרמייר ליג.

ב-12 בינואר 2017 חתם שניידרלין לשלוש וחצי שנים באברטון עבור 20 מיליון ליש"ט. ב-15 בינואר ערך שניידרלין את הופעת הבכורה שלו במדי אברטון בניצחון 4–0 על מנצ'סטר סיטי.

ב־23 ביוני 2020 שניידרלין חתם בקבוצת ניס מהליגה הבכירה בצרפת. וחזר לליגת העל של צרפת לאחר 12 שנים בכדורגל האנגלי.

ב-28 בינואר 2023 הושאל שניידרלין לוסטרן סידני וונדררס האוסטרלית.

ב-1 באוגוסט 2023 חתם בקוניאספור הטורקית. לאחר 10 ימים שוחרר מהקבוצה.

ב-30 בספטמבר 2023 חתם בקיפיסיה היוונית. באוגוסט 2024 הודיע על פרישה ממשחק.

### נבחרת צרפת
ב-2014 הוא זומן לראשונה לנבחרת הבוגרת של צרפת והיווה אחד משבעת המחלפים לסגל צרפת למונדיאל 2014. בעקבות פציעות בנבחרת הצרפתית הוא נכנס לסגל צרפת למונדיאל יחד עם לואיק רמי ורמי קאבלה. המשחק הראשון של שניידרלין בנבחרת צרפת היה כמחליף במשחק ידידות לפני המונדיאל. את הופעתו הרשמית הראשונה ערך במשחק השלישי בשלב הבתים במונדיאל. בעקבות יכולת טובה של צרפת והבטחת העלייה לשלב הבא, מאמן נבחרת צרפת דידייה דשאן ערך 6 חילופים לפני המשחק השלישי. שניידרלין סיים 90 דקות בתיקו 0–0 של צרפת נגד נבחרת אקוודור. זו הייתה ההופעה היחידה שלו במונדיאל 2014, בה נבחרתו הגיע לשלב רבע הגמר.

שניידרלין לא הייתה אמור להיות שותף בתחרות יורו 2016 אולם פציעה של אנגולו קאנטה הכניסה אותו לסגל הנבחרת. הוא לא שותף כלל בטורניר בו צרפת הגיע עד לגמר בו הפסידה.

סה"כ שניידרלין שותף ב-15 משחקים בנבחרת צרפת בשנים 2014–2015.

## תארים
**שטרסבורג**
* גביע גומבארדלה: 2006
**סאות'המפטון**
* פרס הפוטבול ליג: 
**[[מנצ'סטר יונייטד]]**
* הגביע האנגלי: 

## קישורים חיצוניים

* 

## הערות שוליים

קטגוריה:קשרי כדורגל צרפתים
קטגוריה:כדורגלני שטרסבורג
קטגוריה:כדורגלני סאות'המפטון
קטגוריה:כדורגלני מנצ'סטר יונייטד
קטגוריה:כדורגלני אברטון
קטגוריה:כדורגלני וסטרן סידני וונדררס
קטגוריה:כדורגלני קוניאספור
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני ניס
קטגוריה:צרפתים שנולדו ב-1989
המשמר האזרחי (ספרד)

[150px|ממוזער|שמאל|סמל המשמר הכולל את הכתר ותחתיו [פסקס וחרב מוצלבים. מוטו המשמר: *El honor es mi divisa* - הכבוד הוא סמלי]]
**המשמר האזרחי של ספרד** (בספרדית: **Guardia Civil**) הוא הז'נדרמריה של ספרד, כלומר משטרה חמושה לטיפול בנושאי ביטחון-פנים, שמירת-גבול ושמירה על הסדר ומתפקדת ככוח התערבות לאומי. המשמר מקביל לז'נדרמריה הצרפתית ולקרביניירי באיטליה וחבר בז'נדרמריה האירופית. מדי היום-יום של אנשי המשמר הם בצבע טורקיז כהה והם חובשים כומתה, בעוד מדי הייצוג שלהם כוללים כובע משולש מסורתי. סימול כלי הרכב של המשמר הוא ירוק-לבן. המשמר נוסד בשנת 1844, בימי מלכת ספרד איזבלה השנייה ומונה כ-80,000 משרתי קבע. למשמר אחריות על לוחמה בטרור וסילוק פצצות, שמירת גבול ומניעת הברחות, שיטור תנועה בין-עירוני, שיטור ימי ומשמר חופים, חילוץ והצלה ואכיפת חוקי הגנת הטבע והסביבה.

## היסטוריה
250px|ממוזער|שמאל|איש המשמר בסוף שנות ה-50 של המאה ה-19
250px|ממוזער|שמאל|רוכבת אופנוע של המשמר במשימה שגרתית
המשמר נוסד בשנת 1844, בימי המלכה איזבלה השנייה כמשטרה לאומית. עד אז האחריות על אכיפת הסדר הציבורי נעשתה באמצעות התארגנויות על בסיס מקומי התנדבותי-למחצה (Hermandad). התארגנויות אלה נודעו, בעיקר באזורים הכפריים, כמושחתות ונאמנות פוליטית לאדון הפיאודלי של השטח ולאו דווקא לשלטון המרכזי.

הנושא הראשון בו טיפל המשמר היה שוד הדרכים, שהיה מכת-מדינה, בעיקר באנדלוסיה והנושא המשיך להעסיק אותו באופן מרכזי שנים רבות. בנוסף היה המשמר הזרוע המרכזית של המלוכה בטיפול באיכרים צמיתים רפובליקנים (שתמכו בעקרונות המהפכה הצרפתית ופעלו נגד המלוכנות ונגד שיטת הפיאודליזם הספרדי) שניסו להתארגן נגד אדוניהם. לפי הדוגמה הצרפתית, המשמר אומן וצויד ככוח צבאי-למחצה, בעל יכולת תנועה ומעבר מהיר מחזית לחזית. חלק מאנשי הכוח פעלו כפרשים קלים.

בימי מלחמת האזרחים בספרד נתפס המשמר האזרחי, שפעל בעיקר במרחב הכפרי, כבעל זיקה לבעלי האחוזות העשירים, שהשתייכו למגמה המלוכנית ולפשיסטים. הרפובליקה הספרדית השנייה הקימה בערים את משמרות ההסתערות (Guardia de Asalto) שאוישו באנשי מעמד הפועלים. חלק ניכר מאנשי המשמר האזרחי פעלו בעת המלחמה לצד פרנקו ונגד "צבא העם" של הרפובליקה. במקביל יצרה ממשלת הרפובליקה על סמך אנשי משמר ותיקים אנטי-פשיסטים ומגויסים חדשים את "המשמר הלאומי הרפובליקני" (Guardia Nacional Republicana - GNR). בשלבי המלחמה האחרונים נלחמו אנשי המשמר אלה מול אלה משני צידי המתרס.

בימי ספרד תחת שלטון פרנקו חודש המשמר והיווה כוח לחימה ושיטור ביטחוני, בעיקר נגד לוחמי הגרילה והמחתרת הבסקית אט"א. תחת שלטון פרנקו גדל הארגון והועצם. הוכפפה אליו משטרת התנועה הארצית והוקמו בו מחלקת כלבנות ומחלקת מסוקים.

לאחר הקמת ספרד הדמוקרטית התמקצע הארגון כארגון ביטחון ואכיפת סדר מודרני במדינה דמוקרטית. הקצונה נותרה מועסקת בשכר, אך שורות הארגון נפתחו גם למתנדבים. במקביל פותחו במשמר מסלולים מקצועיים כלוחמה בטרור, סילוק פצצות (יחידת TEDAX), הגנה על שדות תעופה, סיוע חמוש לפעולות אכיפת מכס, חילוץ והצלה ושיטור ימי (משמר חופים).

## מדים

## קישורים חיצוניים

* 

* 
* 
* 

## הערות שוליים

קטגוריה:ספרד: צבא וביטחון
קטגוריה:משמרות גבול
קטגוריה:ארגוני אכיפת חוק
קטגוריה:מלחמת האזרחים בספרד
לואיק רמי

**לואיק רמי** (בצרפתית: **Loïc Rémy**; נולד ב-2 בינואר 1987), הוא כדורגלן עבר צרפתי המשחק בעמדת החלוץ.

## קריירה
רמי נולד בריליאו-לה-פאפ שבמחוז רון להורים ממוצא מרטיניקי. את שנות הנוער הוא התחיל בקבוצת ASPTT ליון וב-1999 עבר לאולימפיק ליון שם גם חתם על החוזה המקצועני הראשון שלו בשנת 2006. בינואר 2008 הוא הושאל ללאנס לחצי עונה שבסיומה הוא שם לליון. באותו קיץ הוא נמכר לניס תמורת 8 מיליון אירו, הסכום הגבוה ביותר בו ניס רוכשת שחקן. ב-2010 הוא הצטרף לקבוצת מרסיי. בעונתו הראשונה הוא הבקיע 18 שערים ב-41 משחקים, בכל המסגרות. ובעונתו השנייה 22 ב-47 משחקים, כאשר יחד עם מתייה ולבואנה הם אחראיים על מעל 50% משערי הקבוצה. במחזור האחרון הוא נפצע, פציעה שבעקבותיה הוא לא שותף ביורו 2012 והפסיד את אימוני טרום עונה 2012/13. בעקבות הפציעה הוא איבד את מקומו בהרכב הפותח ושיחק פחות. בינואר 2013, מפני שהוא לא שיחק הרבה, הוא העדיף לעבור לאתגר הבא והצטרף לקווינס פארק ריינג'רס מהפרמייר ליג. הוא הבקיע 6 שערים ב-14 משחקים אך זה לא מנע מקווינס פארק ריינג'רס לרדת ליגה. בעקבות זאת הוא עבר לניוקאסל יונייטד בהשאלה לעונת 2013/14.

ב-31 באוגוסט 2014, הושלמה עסקת העברתו של רמי לצ'לסי. ב-13 בספטמבר ערך את הופעתו הבכורה נגד סוונסי סיטי כאשר נכנס כמחליף, והבקיע את שער הבכורה בקבוצה בניצחון 2–4.

ב-30 באוגוסט 2016 הושאל רמי לקריסטל פאלאס עד לסיום העונה. ב-1 בספטמבר 2017 חתם רמי בלאס פאלמס לשנתיים.

ב-28 בינואר 2018 הושאל רמי לחטאפה. ב-13 ביולי 2018 חתם רמי בליל. ב-28 באוגוסט 2020 חתם רמי בריזספור הטורקית.

### נבחרת צרפת

בנובמבר 2007 שיחק לראשונה בנבחרת צרפת בכדורגל עד גיל 21. הוא שיחק בה במשך שנתיים בהן שותף ב-11 משחקים והבקיע 3 שערים. במרץ 2008 הוא זומן לראשונה לנבחרת הבוגרת של צרפת כמחליף של תיירי הנרי. הוא השתתף במוקדמות יורו 2012 ואף כבש 2 שערים. נכלל בסגל נבחרת צרפת ליורו 2012 אולם בעקבות פציעה לא נסע לטורניר. הפציעה שיבשה לו את הקריירה, ומנעה ממנו גם לשחק בנבחרת הלאומית ורק במאי 2013, שנה לאחר הפציעה, הוא שב לנבחרת למשחקי מוקדמות מונדיאל 2014. תחילה נכלל בסגל המורחב של צרפת למונדיאל 2014 אך בעקבות מספר פציעות של שחקנים בסגל הצרפתי, הוא נסע להשתתף בטורניר שנערך בברזיל.

## תארים
**ליון**
* אליפות צרפת (2): , 
**מרסיי**
* הסופר קאפ הצרפתי: 
* גביע הליגה הצרפתית: 
;צ'לסי
* גביע הליגה האנגלית: 
* אליפות אנגליה: 

## קישורים חיצוניים

* 

קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני אולימפיק ליון
קטגוריה:כדורגלני אולימפיק מרסיי
קטגוריה:כדורגלני ניס
קטגוריה:כדורגלני לאנס
קטגוריה:כדורגלני קווינס פארק ריינג'רס
קטגוריה:כדורגלני ניוקאסל יונייטד
קטגוריה:כדורגלני צ'לסי
קטגוריה:כדורגלני קריסטל פאלאס
קטגוריה:כדורגלני חטאפה
קטגוריה:כדורגלני לאס פאלמאס
קטגוריה:כדורגלני ליל
קטגוריה:כדורגלני ריזספור
קטגוריה:כדורגלני נבחרת צרפת
קטגוריה:צרפתים ממוצא מרטיניקי
קטגוריה:כדורגלני מונדיאל 2014
קטגוריה:כדורגלני אדנה דמירספור
קטגוריה:צרפתים שנולדו ב-1987
סטפן רופייה

**סטפן רופייה** (בצרפתית: **Stéphane Ruffier**; נולד ב-27 בספטמבר 1986 בבאיון, צרפת), הוא כדורגלן עבר צרפתי ששיחק בעמדת השוער.

## קריירה
רופייה התחיל בגיל 6 לשחק בקבוצת אביון באיון שבעיר הולדתו. בהתחלה הוא שיחק כחלוץ, בעקבות גובהו, אולם יכולותיו הטכניות המוגבלות מנעו ממנו להתקדם. יחד עם מאמן הקבוצה, הוא מחליט לעבור לעמוד בין הקורות. בעמדת השוער הוא גילה יכולות גבוהות ומתקדם מהר מאוד לרמות הגבוהות. ב-2003 הוא עבר לקבוצת הנוער של מונקו ושנתיים מאוחר יותר הוא עולה לקבוצה הבוגרת. בעונת 2005/6 הוא הושאל לקבוצת נעוריו ששיחקה בליגה השלישית בצרפת שם הוא שימש כשוער ראשון ולאחר שנת השאלה הוא שב למונקו שם הוא שימש ששוער שני לפאביו רומא. הוא שותף במספר משחקים מועט ובעונת 2008/9, לאחר מעברו של רומא למילאן, הוא התחיל לשמש כשוער ראשון עד לעונת 2010/11. בתום העונה מונקו יורדה ליגה ורופייה עובר לסנט אטיין.

## נבחרת לאומית
ב-2008, במקביל להפיכתו לשוער ראשון במונקו הוא זומן לנבחרת צרפת בכדורגל עד גיל 21 בה הוא שיחק רק שלושה משחקים. ב-2010 זומן לראשונה לסגל הרחב של הנבחרת הבוגרת של צרפת לקראת מונדיאל 2010 אולם אינו נמצא ב-23 השחקנים שנוסעים למונדיאל. לאחר כישלון צרפת במונדיאל הוא זומן על ידי המאמן דידייה דשאן כשוער ראשון ומשחק במשחק הידידות נגד נורווגיה. לאחר מכן הוא לא מזומן לנבחרת צרפת עד למאי 2013 שבעקבות פציעתו של סטיב מנדנדה הוא זומן לשמש כשוער שני להוגו לוריס. לאחר מכן הוא מזומן שנית לשמש כשוער שני ללוריס במונדיאל 2014 בעקבות פציעה נוספת של מנדנדה.

## תארים
**סנט אטיין**
* גביע הליגה הצרפתית: 

## קישורים חיצוניים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני מונקו
קטגוריה:כדורגלני סנט אטיין
קטגוריה:כדורגלני נבחרת צרפת
קטגוריה:כדורגלני מונדיאל 2014
קטגוריה:צרפתים שנולדו ב-1986
הארמייה הראשונה (ארצות הברית)

**הארמייה הראשונה של ארצות הברית** היא הארמייה הוותיקה ביותר של צבא ארצות הברית. הארמייה הראשונה השתתפה במלחמת העולם הראשונה ובמלחמת העולם השנייה. ב-1973 השתנה ייעוד הארמייה והיא אחראית על הכשרה ואימונים של כוחות המילואים והמשמר הלאומי של הצבא.

## היסטוריה
### מלחמת העולם הראשונה
הארמייה הראשונה הוקמה בצרפת, ב-10 באוגוסט 1918, מכוחות אמריקאים שהיוו את חיל המשלוח לצרפת בעת מלחמת העולם הראשונה. בפיקודו של מפקדה הראשון, גנרל ג'ון פרשינג, הארמייה השתתפה במספר קרבות בשלבים המאוחרים של מלחמת העולם הראשונה. באותה עת שירתו בארמייה מספר קצינים כמו דאגלס מקארתור, ג'ורג' מרשל, וג'ורג' פטון, שיהפכו למפקדים בכירים במלחמת העולם השנייה. לאחר מלחמת העולם הראשונה הארמייה שהתה לתקופה קצרה באירופה, וב-1919 פורקה.

### מלחמת העולם השנייה
ב-1933 הוקמה הארמייה הראשונה מחדש. היא לא לקחה חלק במלחמת העולם השנייה עד הפלישה לנורמנדי ב-6 ביוני 1944. תחת פיקודו של עומר בראדלי, שלוש דיוויזיות מהארמייה נחתו בחופי נורמנדי, בעוד שתי דיוויזיות מוטסות הוצנחו מהאוויר. לאחר מכן התקדמה הארמייה לחצי האי קוטנטן וכבשה את שרבור. היא פרצה מנורמנדי במבצע קוברה. הארמייה הועברה מקבוצת הארמיות ה-21 הבריטית לקבוצת הארמיות ה-12 של ארצות הברית, שהוקמה זה מכבר. באוגוסט 1944 עבר ברדלי לפקד על קבוצת הארמיות ה-12, ואת מקומו כמפקד הארמייה הראשונה ירש סגנו, קורטני הודג'ס. ב-12 באוגוסט השתתפה הארמייה בכיתור כוחות גרמניים בקרב פאלז.

בעת המתקפה הגרמנית בארדנים בדצמבר 1944, הארמייה הראשונה הייתה קרובה לגדות הרוהר והתכוננה להסתער על הסכרים שם. הפריצה הגרמנית בארדנים ניתקה את הארמייה הראשונה מקבוצת הארמיות ה-12, ובעקבות כך הועברה (יחד עם הארמייה התשיעית) חזרה לפיקוד קבוצת הארמיות ה-21 הבריטית ב-20 בדצמבר. היא נשארה תחת פיקוד בריטי למשך ארבעה שבועות. לאחר הקרב על הבליטה, צלחה הארמייה את נהר הריין לתוך גרמניה. ב-18 באפריל הגיעה הארמייה לנהר אלבה. עם תום המלחמה באירופה תוכנן להעביר את הארמייה לחזית המזרח הרחוק, לקראת הפלישה המתוכננת ליפן, אך היפנים נכנעו עוד קודם לכן.

## קישורים חיצוניים
* 

* היסטוריה של הארמייה הראשונה, באתר הרשמי של היחידה

ראשונה
ראשונה
ארמייה הראשונה
*
מוסא סיסוקו

**מוסא סיסוקו** (בצרפתית: **Moussa Sissoko**; נולד ב-16 באוגוסט 1989 בלה בלאן-מניל) הוא כדורגלן צרפתי המשחק בעמדת הקשר בקבוצת פנאתינאיקוס.

## קריירה
סיסוקו התחיל לשחק בקבוצת הנוער של אספרונס אולנה (Espérance Aulnay) ולאחר מכן בכוכב האדום פריז. בגיל 13 הוא עבר לשחק בקבוצת הגילאים של טולוז ובמקביל שיחק בנבחרות הצעירות של צרפת. ב-2006 הוא חתם בקבוצה הבוגרת של טולוז ושיחק בקבוצה B שמשחקת בליגת החובבים CFA.

הוא שיחק שש עונות בטולוז ובינואר 2013 עבר לניוקאסל יונייטד. ב-31 באוגוסט 2016 חתם סיסוקו בקבוצת טוטנהאם הוטספר. ב-27 באוגוסט 2021 חתם בווטפורד. ב-23 בפברואר 2022 כבש שער בכורה בהפסד 1–4 לקריסטל פאלאס. ב-1 ביולי 2022 חזר לאחר תשע שנים לצרפת וחתם בנאנט. ב-10 ביולי 2024, חתם לשנתיים בווטפורד מליגת המשנה באנגליה. ב-2 בפברואר 2026 חתם בפנאתינאיקוס.

סיסוקו היה חלק מהסגל של כל הנבחרות הצעירות של צרפת. ב-2008 עלה לבחרת צרפת עד גיל 21 והתמנה לקפטן הקבוצה עד שנת 2010. ב-2010 הוא זומן לראשונה לנבחרת הבוגרת של צרפת. הוא זומן מחדש לנבחרת צרפת באוקטובר 2012, לאחר כישלון צרפת ביורו 2012. היה חלק מסגל הנבחרת הצרפתית למונדיאל 2014 וליורו 2016.

## קישורים חיצוניים

* פרופיל השחקן באתר ל'אקיפ

## הערות שוליים

קטגוריה:קשרי כדורגל צרפתים
קטגוריה:כדורגלני טולוז
קטגוריה:כדורגלני ניוקאסל יונייטד
קטגוריה:כדורגלני טוטנהאם הוטספר
קטגוריה:כדורגלני ווטפורד
קטגוריה:כדורגלני נאנט
קטגוריה:כדורגלני פנאתינאיקוס
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:צרפתים ממוצא מאלי
קטגוריה:צרפתים שנולדו ב-1989
מבצע צלצל

**מבצע צלצל** היה פשיטה של צה"ל שנערכה בליל 19–20 ביולי 1981, ובה פשטו לוחמים מחטיבת הצנחנים על בסיס מחבלים בלבנון במטרה לפגוע במחבלים ולהרוס תשתיות טרור.

## היערכות למבצע
בשנת 1981 בעקבות מספרימי קרב ארטילרי בין כוחות אש"ף שבלבנון וצה"ל, בהם הופגזו יישובי הצפון, הורה הרמטכ"ל, רפאל איתן, לאלוף פיקוד הצפון אביגדור בן-גל, להיערך לביצוע פשיטה מדרום ל"מזרעת-אל-מצילה", כחמישה קילומטרים דרומית לשפך הזהראני בלבנון. יעד הפשיטה היה מפקדת מחבלים מארגון החזית העממית לשחרור פלסטין - המפקדה הכללית של אחמד ג'יבריל, אשר כלל מספר מבנים, אוהל ועמדות ירי ואויש על ידי כחמישה עשר מחבלים שהיו אמונים על הפעלת מחסום בציר נבטיה-שפך הזהראני.

הפעולה הוטלה על כוחות מחטיבת הצנחנים, עליה פיקד אל"ם יורם יאיר. כוחות הפשיטה התחלקו לשני צוותי-קרב: האחד, שמנה 54 לוחמים בפיקוד יאיר, אשר כלל כוח מסיירת צנחנים בפיקוד ישראל זיו, וכוח מפלחה"ן צנחנים בפיקוד אהרון זיו, והשני שמנה 27 לוחמים מגדוד 890 בפיקוד מפקד הגדוד, זאב זכרין. בעוד שהכוח בפיקוד יאיר יועד לפשוט על מחנה, תוכנן הכוח בפיקוד זכרין להציב מארב בקרבת הציר לרכבי מחבלים.

## מהלך המבצע
הכוח הוטס במסוקי "יסעור" והונחת בקרבת היעד. במהלך התנועה ליעדים זיהה כוח הסיירת מחבל והרגו. בקרב שהתפתח נהרגו חמישה מחבלים. לכוח הפושט, בפיקוד יאיר, היו שבעה פצועים והרוג, קצין האג"ם החטיבתי . בין הפצועים היה גם מפקד פלחה"ן צנחנים, אהרון זיו, ואת הפיקוד על כוח פלחה"ן נטל סגנו, עפר שלח. תחת אש עזה חולצו יאיר ואנשיו במסוקים מן השטח לאחר שהמשימה בוצעה במלואה והיעד הושמד. אחד המסוקים ספג פגיעה באחד מלהבי הרוטור שלו ופגיעות נוספות, אולם טייסי המסוק הצליחו להמשיך לטוס עד לשטח ישראל, שם נחת המסוק.

## תוצאות המבצע
כוחות צה"ל הרגו חמישה מחבלים, פצעו מספר מחבלים נוספים והרסו את המבנים ביעד. לכוחות צה"ל היו הרוג ושבעה פצועים. לטייסי המסוקים אילן פרנק ובועז פלג הוענק צל"ש מפקד חיל האוויר על אומץ לבם. בסיכום המבצע הדגיש הרמטכ"ל רפול כי הכוח ביצע את המשימה בשלמות.

## לקריאה נוספת
* יורם יאיר, **[[אתי מלבנון]]** - סיפורה של חטיבת הצנחנים במלחמת לבנון, משרד הביטחון – ההוצאה לאור, 1990.
* עפר שלח, "**[[גוף שני (ספר)|גוף שני]]**", תל אביב: זמורה-ביתן ('עמודים לספרות עברית'), תש"ן 1989.
* משה קראדי, "**המפכ"ל – בקדמת הבמה ומאחורי הקלעים**", ידיעות ספרים, 2012.
## קישורים חיצוניים
* מבצע "צלצל", באתר סיירת צנחנים.
* .
* חגי גלבוע, סרט מלחמה, ביטאון חיל האוויר,  01.10.2000.
* סיפור החילוץ מפי המכונאי המוסק - אתר הגבורה

## הערות שוליים

קטגוריה:קרבות יחידות הצנחנים של צה"ל
צלצל
צלצל
קטגוריה:1981 בישראל
נימפומנית (סרט)

**נימפומנית** (באנגלית: **Nymphomaniac**) הוא סרט דרמה ארוטי אירופי משנת 2013 של הבמאי והתסריטאי לארס פון טרייר, בכיכובם של שארלוט גינסבורג, וילם דפו, שיה לה-באף וסטלאן סקארסגארד. הסרט חולק לשני חלקים (Volume I, Volume II) בשל אורכו.

נימפומנית נחשב לסרט מעורר מחלוקת, בגלל התכנים המיניים הרבים שמוצגים בו והחופשיות שבה הוא עוסק בהם. זהו הסרט האחרון בטרילוגיית הדיכאון הבלתי רשמית של לארס פון טרייר, לאחר אנטיכרייסט ומלנכוליה. בישראל אף מפיץ לא רכש את הזכויות להקרנה מסחרית שלו בבתי הקולנוע. מועצת הקולנוע הרומנית אסרה להקרין את חלקו השני של הסרט.

לסרט יצאה גם "גרסת הבמאי" (Director's Cut) בה חלק מהסצנות בוטות ומיניות אף יותר, ואורכו מוסיף מעל לשעה לעומת הגרסה הרגילה ה"מצונזרת".
## מבנה העלילה
ג'ו, המגדירה את עצמה כנימפומנית, מגוללת את הניסיון הארוטי שלה בפני אדם זר שהציל אותה מאלימות. הסרט מחולק לשמונה פרקים, החמישה הראשונים מוצגים בחלק הראשון של הסרט והשלושה הנותרים בחלקו השני.

הסרט בנוי כך שלאחר שג'ו מסיימת לגולל סיפור מסוים, המאזין מנתח אותו מבחינה פילוסופית ותאולוגית. לארס פון טרייר טען שזוהי סוגה חדשה שהמציא, לה הוא קורא "Digressionism", שדורש מן הצופה לחשוב ולהביע דעה בעצמו.

## ביקורות
הסרט נחשב ליצירה פרובוקטיבית מאוד, בדומה לסרטיו האחרים של לארס פון טרייר. עם זאת, התקבל גם בביקורות אוהדות.

מבקר הקולנוע אורי קליין כתב:.

אורון שמיר כתב באתר עכבר העיר:.

## קישורים חיצוניים

* 

* 
* 
* 
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לארס פון טרייר
קטגוריה:סרטי 2013
קטגוריה:זנות בקולנוע
ויקטור ליאנדרו באז'י

**ויקטור ליאנדרו באז'י** (בפורטוגלית: **Victor Leandro Bagy**; נולד ב-21 בינואר 1983) המכונה **ויקטור** (**Victor**) הוא כדורגלן עבר בריזלאי ששיחק בעמדת השוער.

## קריירת מועדונים
### פאוליסטה
ויקטור החל את דרכו ב-1997 בקבוצת הנוער של סאו פאולו אך ב-1998 עבר לשחק בקבוצת הנוער של פאוליסטה. בשנת 2000 החל ויקטור להיכלל בסגל הקבוצה הבוגרת כשוער מחליף. ב-2003 ערך את הופעת הבכורה שלו בהרכב הקבוצה.

### גרמיו
ב-18 בדצמבר 2007 הצטרף ויקטור לקבוצת גרמיו בעבור 400,000 ריאל ברזילאי. ב-24 בפברואר 2008 סבל מפציעה ונעדר במשך חודש וחצי. ב-18 ביוני 2010 חתם ויקטור על משחק בקבוצה עד 2015.

### אתלטיקו מיניירו
ב-29 ביוני 2012 חתם ויקטור על חוזה בקבוצת אתלטיקו מיניירו למשך חמש שנים בעבור €3,500,000.

בפברואר 2021 הודיע על פרישה ממשחק פעיל.

## קריירה בינלאומית
ב-21 במאי 2009 הופיע ויקטור לראשונה במדי נבחרת ברזיל בכדורגל במהלך גביע הקונפדרציות. ב-10 באוגוסט 2010 הופיע במשחק נבחרת ברזיל נגד נבחרת ארצות הברית כחלק ממונדיאל 2010. ב-7 במאי 2014 זומן ויקטור למונדיאל 2014.

## סטטיסטיקת קריירה
### מועדונים

### בינלאומי

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני גרמיו
קטגוריה:כדורגלני אתלטיקו מיניירו
קטגוריה:כדורגלני נבחרת ברזיל
קטגוריה:כדורגלני גביע הקונפדרציות 2009
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:ברזילאים שנולדו ב-1983
חוסה מריה בסנטה

**חוסה מריה בסנטה פאבונה** (בספרדית: **José María Basanta Pavone**; נולד ב-3 באפריל 1984) הוא כדורגלן עבר ארגנטינאי ששיחק בעמדת הבלם. לזכותו 12 הופעות בנבחרת ארגנטינה, אותה ייצג במונדיאל 2014.

## קריירה
בסנטה החל את הקריירה המקצועית שלו בשנת 2003, במועדון הארגנטינאי אסטודיאנטס. ב-2006 עבר לאולימפו דה באיה בלנקה, אשר התמודדה בליגת המשנה. באותה העונה סייע לאולימפו לזכות בטורניר ה"אפרטורה" (*Apertura*) ובטורניר ה"קלאוסורה" (*Clausura*) ובכך להבטיח את עלייתה של אולימפו לליגת העל הארגנטינאית.

ב-2007 חזר לשחק באסטודיאנטס למשך עונה אחת.

ביוני 2008, נמכר בסנטה למונטריי מליגת העל המקסיקנית לבקשתו של מנהלה המקצועי. מאז, זכה עם מונטריי באליפות טורניר הפתיחה ב-2009 ו-2010, ו-3 פעמים בליגת האלופות של CONCACAF בין השנים 2010-2013.

בקיץ 2014 חתם בקבוצה האיטלקית פיורנטינה.

## קישורים חיצוניים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני אסטודיאנטס לה פלאטה
קטגוריה:כדורגלני אולימפו
קטגוריה:כדורגלני מונטריי
קטגוריה:כדורגלני פיורנטינה
קטגוריה:כדורגלני נבחרת ארגנטינה
קטגוריה:כדורגלני מונדיאל 2014
קטגוריה:ארגנטינאים שנולדו ב-1984
הווארד וב

**הוֹוארד מלטון וב**, MBE (באנגלית: **Howard Melton Webb**; נולד ב-14 ביולי 1971) הוא שופט כדורגל אנגלי לשעבר. וב שפט משחקים באנגליה וכן משחקים בין-לאומיים במפעלים של אופ"א ופיפ"א. ב-2010 היה וב לשופט הראשון ששופט באותה שנה גם את גמר ליגת האלופות וגם את גמר המונדיאל.

## קריירה
וב נולד ברות'רדאם שביורקשייר. אביו, בילי וב, היה שופט גם הוא במשך 35 שנה. לפני שהפך את שיפוט הכדורגל למקצוע היה סמל במשטרת דרום יורקשייר.

### באנגליה
את הקריירה כשופט החל הווארד וב ב-1993 כששימש כקוון בליגת הכדורגל של המחוזות הצפון מזרחיים באנגליה וב-1995 החל לשמש כשופט ראשי. וב חזר לעמדת הקוון כשהתקדם לפוטבול ליג ב-1996 ולפרמייר ליג ב-1998. במקביל לתפקידו כקוון בפרמייר ליג שימש וב גם כשופט ראשי בפוטבול קונפרנס. בשנת 2000 עזב את תפקידיו הקודמים והחל לשמש כשופט ראשי בפוטבול ליג. בשנת 2003 עבר לשפוט בפרמייר ליג בה הוא שופט עד היום. לצד משחקיו בליגה שפט וב גם במשחקים במפעלים אחרים באנגליה. ביניהם בולטים: מגן הקהילה של שנת 2005, גמר גביע הפוטבול ליג של 2007 וגמר גביע ה-FA של 2009.

### משחקים בין-לאומיים
המשחק הבין-לאומי הראשון אותו שפט וב היה משחק ידידות בווינדזור פארק בין  ל ב-2005.

ב-2006 נמנה בין שופטי טורניר אליפות אירופה בכדורגל עד גיל 21 שהתקיים באותה השנה בפורטוגל. וב שפט שני משחקים בשלב הבתים, ניצחון 0-1 של צרפת על פורטוגל וניצחון באותה תוצאה של איטליה על אוקראינה. וב שפט גם את אחד ממשחקי חצי הגמר, ניצחון בפנדלים של אוקראינה על סרביה ומונטונגרו לאחר 0-0 בתום תשעים הדקות, והיה השופט הרביעי במשחק הגמר של הטורניר. ב-26 בספטמבר בהמשך השנה, לאחר הטורניר, שפט לראשונה משחק בליגת האלופות: ניצחון חוץ של ליון 0-3 על סטיאווה בוקרשט בשלב הבתים.

ב-2007 היה וב בין חמשת השופטים שנשלחו מאופ"א לשפוט במשחקי אליפות העולם בכדורגל עד גיל 20. הוא שפט שלושה משחקים בשלב הבתים, את משחק רבע הגמר בו הביסה צ'ילה את ניגריה 0-4 כשכל השערים נכבשו בהארכה, ואת חצי הגמר בו נצחה צ'כיה את אוסטריה 0-2.

מ-2008 הפך וב לחבר קבוע בין השופטים בטורנירים הבין-לאומיים הבכירים בעולם. מלבד להמשך פעילותו במשחקי ליגת האלופות, הוא היה בין שופטי יורו 2008, גביע הקונפדרציות 2009, מונדיאל 2010, יורו 2012, גביע הקונפדרציות 2013 ומונדיאל 2014.

ב-2011 הוכתר לחבר במסדר האימפריה הבריטית (MBE) על תרומתו לכדורגל.  באוגוסט 2014 הודיע וב על פרישה משיפוט, ומונה להיות המנהל הטכני של איגוד השופטים האנגלי.

## קישורים חיצוניים

* 

## הערות שוליים

קטגוריה:שופטי כדורגל בריטים
קטגוריה:אנגלים
קטגוריה:אנגלים שנולדו ב-1971